
N úmero 499 Setmana del 23 al 29 de gener de 2008 

El Consell d'Europa alerta dels excessos de condemnes de presó a l'Estat espanyol. Actualment, l'Estat és el país amb l'estada mitjana en presó més elevada d'entre els 48 que formen part del Consell. 


Okupació i centres socials 


El centre social va ser okupat fa deu anys i compta amb un projecte d'hort d'agricultura ecològica 

El CSO Can Kadena en perill de desallotjament 


L'ordre de desallotjament preventiu és el proper 25 de gener a les 8h del matí 


Esplugues/ Baix Llobregat.- El proper diven¬ 
dres dia 25 de gener a les 8:00h està pre¬ 
vista l'execució del desallotjament preven¬ 
tiu contra el CSO Can Kadena que porta 
més de deu anys okupat, malgrat el recurs 
interposat que encara s'està tramitant... 
Aquest desallotjament forma part de la 
lògica especulativa del Pla Sant Llorenç, 
que és un més dels diferents plans urbanís¬ 
tics aprobats per l'Ajuntament d'Esplugues 
de Llobregat,i dirigits per empreses pri¬ 


vades com Promociones Ruve SA que 
atempten contra el patrimoni històric del 
poble i que en el seu projecte, estan 
expropiant i enderrocant terrenys, horts i 
vivendes d'aquesta àrea del Baix Llobregat. 
A Can Kadena els plans indiquen que s'en¬ 
derrocaran els dos edificis que formen part 
de la masia, a l'interior del qual es troben 
les restes d'un molí d'oli del segle XVIII i el 
terreny frontal a la casa on, des de fa 10 
anys, es treballa un hort d'agricultura 


biològica urbana, que és l'únic que queda a 
tot el carrer i a tota la zona. Per tot això, 
fem UNA crida popular per a que durant 
tot el matí del divendres 25 de gener a par¬ 
tir de les 8h, us convidem a la concentració 
i al esmorzar popular per a aturar el desal¬ 
lotjament. L'adreça és: cl Laureà Mirò ]30 
Esplugues de Llobregat M L5 Can Vidalet 
bus 57,157,63, 67, 68,153. 

Can Kadena 
+Contra-lnfos 22/ 1/ 08 


El CSA Can Vies a judici davant la demanda de TM B 


Concentració i activitats solidàries tot el dijous 24 

davant l'Audiència Provincial de Barcelona 


Sants/ Barcelona.- El passat 18 d'Abril del 
2006, TM B presentà una demanda civil per 
a iniciar el procés de desallotjament 
(desnonament per precari) del CSA Can 
Vies. La intenció de la empresa, propietat 
en un 50% de l'Ajuntment de Barcelona, és 
superar el fracàs judicial que li suposà, l'any 
1998, l'arxivament de la denúncia penal per 
usurpació. En aquell moment, el recolza¬ 
ment social fou clau per aconseguir aturar 
aquell procés i és el mateix suport el què 
avui aturarà la demanda actual. El TGV ha 
comportat l'arribada d'estructures antiso¬ 
cials com és el Calaix de les vies i el pla de 
remodelació de l'estació de Sants, El con¬ 
junt del projecte afecta greument l'estruc¬ 
tura històrica i l'arquitectura del barri, així 
com la seva composició social. Es guanya 
en superfície comercial, en sól per especu¬ 
lar, en quantitats de pisos i hipoteques, i es 
perd un centre social plenament integrat al 


barri. L'encarregat de projectar i executar 
les obres és l'Ajuntament, ell és el respons¬ 
able de tirar endavant una operació 
urbanística que imposa un model de ciutat 
on s'esclafa la vida quotidiana de les per¬ 
sones que l'habiten. 

Activitats al passeig Lluís Companys 
El proper dijous 24 i divendres 25 de gener 
se celebrarà el judici contra Can Vies a 
l'Audiència provincial de Barcelona al pas¬ 
seig Lluís Companys. Durant tot el 24 es 
farà una jornada de suport amb actuacions 
musicals,teatrals, manifestosi dinar popu¬ 
lar... La concentració ha estat convocada a 
primera hora del matí, a les 9h. Els actes 
s'iniciaran amb la lectura de manifestos de 
suport al projecte i comptarà amb la 
presència del Comitè d'Empresa de TM B. 

CSO Can Vies 
+Contra-lnfos 22/1/ 08 



No ALTAV 


Dues persones acusades de protestes contra el 
TAV són traslladades a l'Audiència Nacional 

L'argument judicial assenyala que les protestes contra el tren estan «dins l'estratègia d'ETA» 


Euskal Herria Comunicat de l’Assemblea 
contra el TAv:«EI passat dia 15 s'anava a cele¬ 
brar al jutjat de Tolosa un judici de faltes per 
una concentració que es va fer al novembre 
de l'any passat a Beasain contra el Tren 
d'Alta Velocitat, fent responsables a dos 
joves acusant-los d'un delicte de desordres 
públics. Un dia abans de la celebració del 
judici ens comuniquen que aquest es retar¬ 
da. El passat dimecres 16 ens vam assabentar 
que el judici passa a les mans de l'Audiència 
Nacional de Madrid amb una acusació de 
terrorisme, argumentant que protestar con¬ 
tra el TAV està dintre de l'estratègia d'ETA. 
Aquesta burrada polític-judicial pretén fer 


callar tot tipus de moviment social en 
defensa de la Terra i criminalitzar així la veu 
de tot un poble que demana a crits que pari 
aquesta bogeria de ciment i destrucció. 
Volem dir des d'aquí que d'aquesta bruta 
manera repressiva no podran callar tantes 
veus, que els que causen terror en els nos¬ 
tres pobles són les lleis, projectes i imposi¬ 
cions de polítics, empresaris i jutges que per 
a fer els seus negocis i omplir-se les seves 
butxaques utilitzen la por de la repressió per 
a fer callar tot tipus d'oposició. Que ens 
queda als quals decidim defensar els nostres 
boscos i valls? Que els queda als 
Baserritarras que seran expropiats i despul¬ 


lats de la seva forma de vida? Que tipus de 
vida els espera als nostre fills? Q ue classe de 
justícia és aquesta, que als que estimen la 
terra condemna i defensa als que la violen? 
Sentim indignació i ràbia però si anem a 
l'audiència nacional de Madrid anirem amb 
el cap ben alt i amb la consciència bén tran¬ 
quil·la ja que tenim clar que el veritable 
delicte és el TAV. Volem animar a tot el món 
a que segueixi mobilitzant-se i lluitant 
perquè els nostres cors senten alguna cosa 
mesfort que tota la por que ens volen ficar. 
Ara més que mai parem el TAV, parem la 
maquinària del capital.» 

Assemblea contra el TAV 22/ 1/ 08. 


Fòrum social català 


Del 25 al 27 se celebraran múltiples activitats a l'UB de plaça Universitat 

Arriba el primer Fòrum Social Català 

Activitats descentralitzades, tallers, debats, assemblees i mobilització 


Barcelona.- Més d'un centenar d'organitza¬ 
cions i col·lectius han organitzat i partici¬ 
paran al primer Fòrum Social Català, que se 
celebrarà principalment del 25 al 27 de 
gener a Barcelona. Des del dia 19 però, les 
activitats descentralitzades ja han 
començat, amb diversos fòrums socials 
locals a d'altres ciutats. Responent a la crida 
del Fòrum Social Mundial del 2007, on es va 
decidir un Dia de Mobilització i Acció 
Global, durant tot aquest cap de setmana se 
celebraran tallers, debats, assemblees i actes 
culturals centralitzats a la Universitat de 
Barcelona, a l'edifici de plaça Universitat. 
Dissabte 26 a partir de les 19h, se celebrarà 


l'assemblea final de moviments socials. 
Diumenge 27 a les 12h del migdia, una mani¬ 
festació sota el clàssic lema «Un altre món 
és possible» sortirà des de la mateixa plaça 
Universitat i recorrerà el centre de la ciutat. 

Què és el Fòrum Social Català? 

«El Fòrum Social Català (FSCat) és un espai 
de trobada obert, divers, plural, no confes¬ 
sional, no governamental i no partidari. És un 
espai d'intercanvi d'experiències, de debat, 
de mobilització i d'articulació d'entitats i de 
moviments socials que rebutgen el model 
actual de desenvolupament dels pobles i 
que es troben en un procés permanent de 


recerca i construcció d'alternatives. (...) El 
FSCat vol articular de manera descentral¬ 
itzada i en xarxa a entitats i moviments 
socials amb inquietuds similars, involucrats 
en accions locals i/ o internacionals. El FSCat 
està obert a totes les entitats, col·lectius i 
personesde la societat civil dels països cata¬ 
lans, amb l'excepció dels partits polítics, 
organitzacions governamentals, militars o 
violentes.» 

Més informació i el programa a: 
http://Forumsocialcatala.cat o darrer 
número del setmanari Directa amb el suple¬ 
ment del Fòrum Social Català. 

FSC +Contra-lnfos 22/1/08 























Lluites laborals 


Repressió als moviments socials 


S'ha aixecat el "lock-out” decretat per l'empresa 

Finalitza el tancament patronal a 
Frape mentre segueix la vaga 

Els treballadors van finalitzar ahir l'ocupació de la fàbrica 

Barcelona.- Els treballadors de Frape Behr tothom. Malgrat que l'empresa ha reiniciat 
van abandonar dissabte 19 a les 21b, el tan- l'activitat, els treballadors han trovat la 
cament que venien realitzant des de feia 12 fàbrica sense energia cosa que fa pensar que 
dies, després que l'empresa anunciés que realment no té cap voluntat d'arrivar a un 
aixecava el decret de "lock-out”. Els acord. Des de CNT, es continuarà recolçant 
empleats que estaven tancats van sortir les iniciatives que sorgeixin de l'Assemblea 
després que l'Assemblea de Treballadors val- de Treballadors, i no acceptarà cap baixa 
orés la notícia que la direcció de l'empresa imposada. Avui els treballadors han acordat 
aixecava el tancament patronal, el "lock- continuar amb les accions de protesta per 
out", i que el dilluns a primera hora tornaria Barcelona que estant realitzant perseguint 
a funcionar amb normalitat la fàbrica. No allà on va al president de la Generalitat 
obstant, la direcció de la fàbrica ha anunciat M ontilla. 

que suprimeix el torn de nit i adjuntava tres M és info: http:/ / cnt-frape.blogspot.com 

propostes diferents per a la plantilla per a 

finalitzar el conflicte, però que -segons Luis Solidaritat Internacional 

D. Andrades, Delegat Sindical de CNT- "la La petició de solidaritat internacional que 

que podria afavorir a uns, perjudica als altres va fer la CNT, a través de l'Associació 

i viceversa". Segons informa la Secció Internacional dels Treballadors, ha fet 

Sindical CNT-Frape, l'Assemblea de arrivar desenes de protestes ala Generalitat 

Treballadors de Frape Behr va acordar no de Catalunya, i ha protagonitzat noves 

tenir veus discrepants i fer arrivar una pro- protestes a factories de Behr a Alemanya. 

posta des dels treballadors que satisfaci a CNT-AIT +Contra-lnfos 22/ í/ 08 



Cada dimarts - ]8 a 21h - c/ violant d'hongria, 71 <M >Pça Sants 

Oficina d'Okupació a l'Espai Obert 


Diverses persones ferides i intoxicades amb sprais 


La revetlla de Son Canut a Palma 
acaba amb càrregues policials 

La pressió policial dels agents locals i nacionals es va 

fer forta sota l'emblema de «netejar la placa» 


Palma/ Mallorca.- El dissabte 19 de gener a 
la matinada i durant el desmuntatge de la 
revetlla de Son Canut, policies locals i 
nacionals van carregar i dispersar a un grup 
de 150 persones, causant diversos ferits. Els 
fets van començar després del concert de 
la revetlla de Sant Sebastià a l'únic espai 
que no organitzava l'Ajuntament. Un dis¬ 
positiu d'una vuitantena d'agents entre la 
policia local i nacional, van anar fent pres 
sió contra la gent concentrada a Sa Feixina 
per tal de fer-los fora i segons la policia 
«poder netejar la plaça». En un moment 
determinat, un dels policies locals va 


EN DEFENSA DELS ESPAIS NATURALS 


propinar un cop amb el seu casc a un jove 
que parlava amb ell, fet que va ferir el jove 
a l'orella. El policia no es va voler identi¬ 
ficar i cap dels seus companys va fer cas a 
diverses persones que demanaven una 
ambulància. A partir d'aquí la policia va 
carregar contra el grup de gent concentra¬ 
da, fent-lo córrer escales amunt on es van 
topar amb un altre cordó de policies que 
van fer servir sprais per dispersar-los. En 
total, més d'una desena de persones van 
haver de ser ateses amb contusions i intox¬ 
icacions dels sprais. 

Son Canut +Contra-lnfos 22/1/ 08 


Comencen les obres per obrir un 
traçat paral·lel al Camí de la M uga 


Castelló d'Empúries/ Alt Empordà.- Fa poc 
més d'un any (el novembre de 2006) el 
Consell Comarcal de l'Alt Empordà va posar 
a exposició pública el projecte anomenat 
"Camí Natural de la Muga". Aquest projecte, 
que pretén unir Castelló d'Empúries i 
Albanyà, passa per estrats arboris i rieres 
típicament mediterrànies en bon estat i d'un 
alt nivell ecològic, Aquest habitat és priori- 
tari i protegit per diferents directives 
Europees. La M uga és un important connec¬ 
tor biològic que travessa la plana empor- 
danesa.EI projecte no és una intervenció 
puntual i manual en un punt, sinó que cons¬ 
ta d'un total de 42,5 km de longitud, els 
quals hauran de suportar una elevada pres¬ 
sió i moviment de màquines i de terres 
durant la seva construcció. El projecte pre¬ 
veu la instal·lació de 25 lloses de formigó, 
per tant, estem parlant d'una obra d'enginy¬ 
eria d'un calibre important. Tot i que el pro¬ 
jecte diu que té l'objectiu de ser un camí N 0 
motorizat, el fet que els trams de nou traçat 
es construeix amb una amplada de 3 metres 
facilitarà l'accés a motos, quads i altres vehi¬ 


cles motoritzats i activitats que provocaran 
un important impacte en el fràgil ecosis¬ 
tema de ribera. Les obres han començat ja fa 
algunes setmanes, i des de la Institució Alt 
Empordanesa per a la Defensa i Estudi de la 
N atura (IAEDEN), reclamen que es tinguin en 
conte les al·legacions que es van fer en el 
moment en que es va presentar el projecte. 
Bàsicament es demanava que els trams de 
nou traçat es faci de 2 metres d'amplada, 
utilizant ponts de fusta tractada per saltar 
els rierols i canals existents, així com que es 
prioritzin tots els camins existents a con- 
struir-ne de nou traçat. Des del IADEN con¬ 
staten que el projecte que s'està aplicant 
tindrà un important impacte en un habitat 
de la comarca (el bosc de ribera) que fins ara 
havia quedat resguardat de la destrucció de 
que pateix la Plana Empordanesa. Així com 
que el tipus de camí que s'està construint 
comportarà la hiperfreqüentació tant de 
persones com de vehicles motoritzats en un 
hàbitat de gran interès natural. Per més 
informació podeu trucar al 648201311 

IAEDEN +Contra-lnfos 22/ 01/ 07 


El TJSC dóna el vist-i-plau a 
l'urbanització de Torre Negra 

Demanda de Núnez i Navarro per construir al parc 


Sant Cugat/ Vallès Occidental.- Des de St. 
Cugat ens envien aquest comunicat: "Fa uns 
dies hem conegut la sentència del TJSC que 
dóna el vist-i-plau a l'urbanització de Torre 
Negra. Als senyors de Núnez y Navarro 
sembla importar-los ben poc que la majo¬ 
ria dels i les santcugatenques hi estiguin en 
contra o que l'Ajuntament aprovi el PAU 
per imperatiu legal amb el rebuig de tots 
els grups. Sembla ser, doncs, que per ara el 
projecte tirarà endavant. És el que té el sis¬ 
tema en què vivim, no ens enganyem. Q uan 
deixem el destí de les persones, del medi 
ambient o dels treballadors en mans del 
Mercat, ja sabem el que passa. El Mercat, 
en aquest cas representat per Núnez y 
Navarro no hi entén de sentiments, ni de 
medi ambient, ni de preservar el què ens 
envolta. El mercat només entén de diners i 
a això és al que es dedica: a fer diners i més 
diners. 


Els senyors de Núnez y Navarro tenen les 
butxaques plenes perquè han construït tots 
els xamfrans de Catalunya, però no en 
tenen prou i destruiran Torre N egra, perquè 
ni Torre Negra, ni els santcugatencs ni els 
espais naturals els hi importen en absolut. 
A part de no tirar la tovallola, convidem als 
i les santcugatenques a recordar amb clare¬ 
dat el nom d'aquesta constructora i que 
actuïn en conseqüència. Que no els com¬ 
prin pisos, que els hi recordin el que estan 
fent cada dia. Que s'adonin que destruir 
Torre N egra tindrà les seves conseqüències. 
De la mateixa manera, i per acabar, convi¬ 
dem als senyors de N y N a agafar les seves 
màquines, que destrossin els voltants del 
lloc on ells viuen i que treguin les seves 
mans per sempre de Torre Negra. Més 
informació a www.ajsantcugat.org 

Assemblea de Joves de Sant Cugat 
+Contra-lnfos 22/ 01/ 07 


Admesa una denúncia del GEPEC 
per contaminació d'aigües 

El vessament es va produir a Les Borges del Camp 


Les Borges del Camp/ Baix Camp.- La fiscalia 
de Tarragona ha remés a un jutjat d'instruc¬ 
ció de Reus una denúncia de GEPEC-EdeC 
contra l'ex-alcalde de Les Borges del Camp, 
Robert Ortiga (CiU), i els tres últims dele¬ 
gats de salut de la Generalitat a Tarragona 
per permetre que l'aigua del municipi 
superés els límits de nitrats establerts. El 
grup ecologista Gepec fa sis mesos va 
traslladar a la fiscalia múltiples anàlisi i 
correspondència entre el consistori i el 
departament de salut que certifiquen que 


l'aigua d'aquest municipi, procedent 
d'aqüífers propis, no ha complert els requi¬ 
sits per a ser considerada potable des de 
1987 fins avui en dia. Així doncs, la investi¬ 
gació del fiscal corrobora les tesis de de la 
denúncia de GEPEC-EdC sobre que hi ha 
indicisde delictescontra la salut i pública i 
prevaricació per haver-se subministrat 
aigua que supera els valors límits legals de 
nitrat durant vint anys a la població de Les 
Borges del Camp. 

GEPEC+Contra-lnfos 22/1/08 

Ajuts econòmics al Contra-lnfos 


Estigueu alerta a la sorpresa del número del proper dimarts 

La setmana vinent és el número 500 


























Antimonàrquic 


Lluites d'arreu 


Ofensiva contra l'independentismea galícia 

4 gallecsa l'Audiència Nacional 
acusats de cremar un ninot del rei 

El ninot va ser cremat el desembre en una concentració 


Galícia.- La crema del ninot que representava la figura del rei va tenir lloc el passat 6 de 
desembre en el transcurs d'una manifestació convocada a favor de la iniciativa pel dret a 
l'autodeterminació. Als quatre joves militants de Nos-Unidade Popular Se'ls imputa el 
delicte de "injurias a la corona” per la crema simbòlica del ninot de fusta. El jutge Grande 
M arlaska, que instrueix la causa, els ha citat pel proper diamrts 29 degenera les 10 del matí. 
A la mateixa hora s'ha convocat una concentració a les portes de l'Audiència per tal de 
mostrar la solidaritat amb els joves encausats. Contra-lnfos 22/ 0]/ 07 


Dimecres 23degenk- 19h plaça de l'ajuntament - Cerdanyola va^ès 

Salvem Can Canaletes i la FECSA 


Dimecres 23 de gen m - ]9h plaça sant jaume- <M >Jaume I 

Concentració Avortament lliure 


Dini ecres 23 de gen m - 20 h ram bles am b cl ferran - 4VI >Liceu 

M arxa músics expulsats de cl M èxic 


Divendres 25 de gener - 8h cl laureà m iró, 154 - esplugues llobregat 

Esmorzar en defensa de Can Kadena 


Fins al 30 de març - arreu de Catalunya - www.cgtbarcelona.org 

Exposició: La Revolució Llibertària 


Del 20 al 26 de gener - dr soler i torrens, 36 - el prat de llobregat 

5è Aniversari del KOP Alta Tensió 


Q UALSEVOL DIA - 20 H PLAÇA DE SANTS - <M >Lll L5 - SANTS 

En cas de desallotjament La Farga 


Després de 100 dies en vaga de fam a perdut més de 25kg 


Trasllat de Patricia Troncoso 
a l'hospital de Chillàn 


Chillàn/ Xile.- Patricia Troncoso Robles, 
coneguda afectuosament com la Chepa, 
presonera política Maputxe en vaga de fam 
des del 10 d'octubre de 2007, va ser 
traslladada aquest 15 de gener via aèrea, 
enmig d'un impressionant dispositiu de 
seguretat, des de l'hospital de Temuco fins 
a l'hospital de Chillàn. L'equip mèdic que va 
examinar a Patricia a Temuco va recomanar 
el seu trasllat a Santiago donat el seu greu 
estat de salut i tant Patricia com la seva 
família, com organitzacions que li donen 
suport exigeixen això mateix, perquè el 
trasllat de Patricia a Chillàn constitueix una 


maniobra política del Govern de Xile que 
busca desvincular la seva acció de les 
comunitats maputxe i de la resta dels 
presoners polítics Maputxe. L'Equip Jurídic 
de Suport dels Presos Polítics M apuche, ha 
informat que el govern de Michelle 
Bachelet ha impedit a la presa, comunicar- 
se telefònicament amb la Comissió 
Interamericana de Drets Humans, com 
havia estat sol·licitat per Santiago Cantó, 
Secretari Executiu de l'organisme interna¬ 
cional. 

Marrici Wew 
+Contra-lnfos 22/1/ 08 


Dijous 241 divendres 25 de gener - durant tot el dia 

Judici contra el CSA Can Vies 

Dijous 24 de gen br- 8.00 passeig lluís companys - <M >Arc de triomf 

Acte-concentració i activitats tot 
el dia «Can Vies és del barri» 


Del 25 al 27 - universitat de barcelona - edifici plaça universitat 

El Fòrum Social Català a Barcelona 

Diumenge 27 de gener - ]2h plaça universitat- <M >Universitat 

M arxa «Un altre món és possible» 


Greu informe sobre la crisi 
energètica a Catalunya 

Presentació «d'amaqat» per part de la Generalitat 


Barcelona.- L'informe, que porta per títol 
"Anàlisi del Metabolisme Energètic de 
l'Economia Catalana", va ser presentat ofi¬ 
cialment dimecres passat 16 de gener, sense 
que cap polític volgués participar-hi i amb 
TV3 com a únic mitjà de comunicació pres¬ 
ent, el qual tampoc no ha difós la notícia. 
L'estudi alerta de l'augment del consum 
d'energia primària a Catalunya, un 60% en 15 
anys, amb el conseqüent augment de l'im¬ 
pacte ambiental, i remarca que el consum 
energètic a Catalunya creix a un ritme supe¬ 
rior al del PIB. El transport ocupa el segon 
lloc en consum d'energia primària i creix per 


sobre la mitjana. Catalunya segueix sent 
depenent dels països exportadors en més 
d'un 90%. La generalitat sembla no estar 
gaire interessada en la difussió d'aquest 
estudi, tot i que va ser encarregat per un 
organisme seu, el Consell Assessor per al 
Desenvolupament Sostenible (CADS). Tot i 
haver-se fet aquesta presentació, cap docu¬ 
ment de l'estudi ha estat pujat "oficialment" 
a internet, i ha estat moviments.cat qui n'ha 
penjat un resum. De manera no oficial, 
l'Observatori de la Crisi Energètica ja n'havia 
fet una presentació. 

Col·lectius i contrainformació 


«Temps de revoltes, posem en marxa el Decreixement» 

Pedalada pel Decreixement 

M arxa del 10 de febrer fins el 26 d'abril 


Barcelona.- «Des del col·lectiu nòmada 
Temps de Re-voltes volem posar en marxa 
el decreixement. Per això us convidem a 
visitar la nova pàgina on podreu conèixer la 
Marxa, participar-hi i pedalar 
per una altra manera de viure. El proper 10 
de febrer, a les IIdel matí una bicicletada 
interurbana inaugurarà la M arxa que fins el 
26 d'abril, recorrerà, de manera ininter¬ 
rompuda, una trentena de comarques cata¬ 
lanes. A cada aturada, volem compartir 
reflexions entorn el context actual de crisi 
energètica i la perversa relació entre el sis¬ 
tema financer i la destrucció del planeta, 
així com debats sobre el decreixement, 
sobre organitzar les alternatives, i d'inter- 


connectar-les unes amb les altres. Creiem 
que és hora de deixar de treballar per l'e¬ 
conomia de creixement i dedicar-nos a 
practicar el decreixement. A partir d'ara 
volem convidar-vos a col·laborar amb la 
Marxa ja sigui amb la vostra participació 
directa o col·laboració, adherint-vos al 
manifest o ajudant a fer-ne una àmplia 
difusió. Properament aportarem més con¬ 
tinguts al web, mapa de la ruta, un petit 
video de presentació i un dossier de lec¬ 
tures per aprofundir en aquestes temà- 
tiques. Temps de Re-voltes, posem en 
Marxa el decreixement!». 

Més info: www.tempsdere-voltes.cat 

Butlletí setmanal 

Gdntra-Infos 


Tel: 93.530.68.76 

Correu electrònic: 
«zitzania@sindominio.net» 

Continua l’anticicló de les Açores bloquejant l’entrada de perturbacions. Divendres creuarà la cua d’un front fred 
i farà baixar un parell de graus les temperatures. A partir de diumenge els termòmetres s’enfilaran altre cop, amb 
màximes superiors als vint graus a punts del prelitoral. El cel es mantindrà serè amb boires a l’interior. 



















































